b"\n_START_ARTICLE_\nTrinxera\n_START_PARAGRAPH_\nUna trinxera \xc3\xa9s una rasa allargada de protecci\xc3\xb3 del foc enemic, de l'artilleria i de les metralladores, emprada des d'antic per les tropes, i, en forma massiva, durant la Primera Guerra Mundial. _NEWLINE_La primera rasa era darrere d'unes barreres formades per llargues tanques de filferro que separaven la terra de ning\xc3\xba del terreny propi; era molt dif\xc3\xadcil d'assaltar, ja que el terreny d'acostament era en descobert, i les tropes assaltants eren un blanc f\xc3\xa0cil per a les defensores. Darrere de les trinxeres de primera l\xc3\xadnia es trobaven les trinxeres cobertes, que proporcionaven una segona l\xc3\xadnia defensiva. La seva ampl\xc3\xa0ria era d'1,8 a 2,5 metres. Les tropes que no estaven de servei vivien en els refugis subterranis de les trinxeres de suport. Els subministraments, aliments i les tropes de reempla\xc3\xa7ament eren traslladats al capdavant a trav\xc3\xa9s d'una xarxa de trinxeres de reserva i comunicacions._NEWLINE_Durant la Primera Guerra Mundial es cavaven trinxeres al llarg del front del camp de batalla per a protegir les tropes del foc mort\xc3\xadfer de l'artilleria i les metralladores. Darrere de les trinxeres de primera l\xc3\xadnia es trobaven les trinxeres cobertes, que proporcionaven una segona l\xc3\xadnia defensiva en el cas que l'enemic assalt\xc3\xa9s la primera. La seva ampl\xc3\xa0ria era d'1,8 a 2,5 metres. Les tropes que no estaven de servei vivien en els refugis subterranis de les trinxeres de suport. Els subministraments, aliments i les tropes de reempla\xc3\xa7ament eren traslladats al capdavant a trav\xc3\xa9s d'una xarxa de trinxeres de reserva i comunicacions. L'\xc3\xa0rea que es trobava entre les trinxeres dels combatents era considerada terra de ning\xc3\xba; intentar creuar aquest terreny solia implicar la mort, ja que estava cobert de filats i els soldats passaven a ser un blanc f\xc3\xa0cil per a l'enemic."